CELEX: 52018PC0533
Language: lt
Date: 2018-07-16
Title: Pasiūlymas TARYBOS REGLAMENTAS kuriuo dėl taikytino nugriebto pieno miltelių supirkimo kiekybinio apribojimo iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės

EUROPOS KOMISIJA
            Briuselis, 2018 07 16
            COM(2018) 533 final
            2018/0286(NLE)
            Pasiūlymas
            TARYBOS REGLAMENTAS
            kuriuo dėl taikytino nugriebto pieno miltelių supirkimo kiekybinio apribojimo iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               
                  Tarybos reglamentu (EB) Nr. 1370/2013 nustatyta viršutinė 109 000 tonų nugriebto pieno miltelių, kurie valstybės intervencijos laikotarpiu (nuo kovo 1 d. iki rugsėjo 30 d.) turi būti superkami fiksuota kaina (169,8 EUR/100 kg), riba. Pasiekus šią ribą valstybės intervencija tęsiama, tačiau ji vykdoma konkurso tvarka iki intervencinio laikotarpio pabaigos.
               
               
                  2018 m. nustatyta riba buvo lygi nuliui, siekiant išvengti rinkos požiūriu nepagrįstos nugriebto pieno milteliams taikomos valstybės intervencijos fiksuota kaina (nes sviesto kainos ir pieno supirkimo kainos buvo pakankamai didelės), atsižvelgiant į ilgai išliekantį pieno riebalų ir baltymų kainų skirtumą.
               
               
                  Todėl 2018 m. valstybės intervencija vykdoma konkurso tvarka. Balsuodama Bendro žemės ūkio rinkų organizavimo komitete Komisija kiekvienu konkrečiu atveju nusprendžia, kokį kiekį ir kokia kaina reikėtų supirkti.
               
               
                  2018 m. ES nugriebto pieno miltelių rinkos kainos išliko vidutiniškai maždaug 19 % mažesnės nei valstybės intervencinės kainos, o sviesto kainos – 117 % didesnės nei valstybės intervencinės kainos. Riebalų ir baltymų kainų skirtumas yra kaip niekad didelis. 2017–2018 m. nustatytas sviesto ir nugriebto pieno miltelių kainos santykis nuo 2007 iki 2016 m. padidėjo tris kartus. Tuo tarpu už žalią pieną ūkininkams buvo mokama vidutiniškai daugiau kaip 34 centus už kilogramą (šis vidurkis didesnis už pastarųjų 5 metų vidurkį).
               
               
                  Taikant nustatytą procedūrą buvo išvengta nepagrįsto 109 000 tonų nugriebto pieno miltelių supirkimo (kuriuo būtų papildytos dabartinės atsargos).
               
               
                  Kadangi rinkos sąlygos iš esmės nepasikeitė, o 2018 m. sukaupta patirtis rodo, kad taikomas metodas yra teisingas, iniciatyvą tikslinga pakartoti 2019 m., nustatant 0 tonų kiekybinį apribojimą.
               
               
                  Siekiant užtikrinti, kad rinkos dalyviai būtų informuoti tinkamu laiku prieš prasidedant kitai intervencijos kampanijai, šis reglamentas turėtų įsigalioti kitą dieną po jo paskelbimo.
               
            
            
               •Suderinamumas su toje pačioje politikos srityje galiojančiomis nuostatomis
            
            
               
                  Šis pasiūlymas dera su bendro žemės ūkio produktų rinkų organizavimo politika, kurios tikslas – stabilizuoti rinkas ir užtikrinti deramą žemės ūkio veikla besiverčiančios bendruomenės gyvenimo lygį.
               
               
                  Šis pasiūlymas dera su SESV 43 straipsnio 3 dalimi, pagal kurią Taryba, remdamasi Komisijos pasiūlymu, patvirtina priemones dėl kainų, rinkliavų, pagalbos ir kiekybinių apribojimų nustatymo ir žvejybos galimybių nustatymo bei skyrimo.
               
            
            
               •Suderinamumas su kitomis Sąjungos politikos sritimis
            
            
               
                  Netaikoma.
               
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               
                  Sutarties dėl Europos Sąjungos veikimo 43 straipsnio 3 dalis.
               
            
            
               •Subsidiarumo principas (neišimtinės kompetencijos atveju) 
            
         
         
            
               
                  Šis pasiūlymas priklauso ES ir valstybių narių pasidalijamajai kompetencijai ir atitinka subsidiarumo principą.
               
            
            
               •Proporcingumo principas
            
            
               
                  Pasiūlymas atitinka proporcingumo principą.
               
            
            
               •Priemonės pasirinkimas
            
            
               
                  Netaikoma.
               
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Galiojančių teisės aktų ex post vertinimas / tinkamumo patikrinimas
            
            
               
                  Netaikoma.
               
            
            
               •Konsultacijos su suinteresuotosiomis šalimis
            
            
               
                  Netaikoma.
               
            
            
               •Tiriamųjų duomenų rinkimas ir naudojimas
            
            
               
                  Netaikoma.
               
            
            
               •Poveikio vertinimas
            
            
               
                  Netaikoma.
               
            
            
               •Reglamentavimo tinkamumas ir supaprastinimas
            
            
               
                  Netaikoma.
               
            
            
               •Pagrindinės teisės
            
            
               
                  Netaikoma.
               
            
            
               4.POVEIKIS BIUDŽETUI
            
            
               
                  Finansinis poveikis priklauso nuo nugriebto pieno miltelių kiekių ir (arba) kainų, kurie bus pasiūlyti ir patvirtinti 2019 m. kovo–rugsėjo mėn., atsižvelgiant į nugriebto pieno miltelių rinkos pokyčius.
               
            
         
         
            
               5.KITI ELEMENTAI
            
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               
                  Netaikoma.
               
            
            
               •Aiškinamieji dokumentai (direktyvoms)
            
            
               
                  Netaikoma.
               
            
            
               •Išsamus konkrečių pasiūlymo nuostatų paaiškinimas
            
            
               
                  Netaikoma.
               
            
            
               2018/0286 (NLE)
            
            
               Pasiūlymas
            
            
               TARYBOS REGLAMENTAS
            
            
               kuriuo dėl taikytino nugriebto pieno miltelių supirkimo kiekybinio apribojimo iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Tarybos reglamento (ES) Nr. 1370/2013
                  1
                3 straipsnyje nustatytas nugriebto pieno miltelių supirkimo nustatyta kaina, kuri nurodyta to reglamento 2 straipsnyje, kiekybinis apribojimas. Pasiekus tą ribą, produktai turi būti superkami konkurso tvarka siekiant nustatyti didžiausią supirkimo kainą;
            
            
               (2)Tarybos reglamente (ES) 2018/147
                  2
               , kuriuo iš dalies pakeistas Reglamentas (ES) Nr. 1370/2013, 2018 metams nustatytas nulinis nugriebto pieno miltelių supirkimo nustatyta kaina kiekybinis apribojimas. Tuo siekta, kad nugriebto pieno milteliai nebūtų superkami nustatyta kaina susidarius padėčiai, kai toks supirkimas neatitinka apsaugos priemonių tikslo;
            
            
               (3)pieno ir pieno produktų sektoriuje ir toliau pastebimas didelis pieno riebalų ir baltymų kainų skirtumas. 2018 m. Sąjungos nugriebto pieno miltelių rinkos kainos buvo mažesnės už valstybės intervencinę kainą, o sviesto kainos – daugiau nei du kartus didesnės už valstybės intervencinę kainą;
            
            
               (4)dėl didelės dabartinės sviesto ir sūrio paklausos ūkininkams mokamos žalio pieno supirkimo kainos 2018 m. yra pakankamo dydžio, kad pienininkystė išliktų pelninga, nepaisant santykinai mažos pieno baltymų kainos. 2018 m. valstybės intervenciją vykdant konkurso tvarka, žalio pieno kainos nesumažėjo;
            
            
               (5)numatoma, kad 2019 m. pieno ir pieno produktų rinkos padėtis, susijusi su pasiūla, paklausa ir kainų raida, iš esmės nesikeis, visų pirma kalbant apie pieno riebalų ir baltymų kainų skirtumą. Todėl 2019 metams tikslinga nustatyti nulinį nugriebto pieno miltelių supirkimo nustatyta kaina kiekybinį apribojimą;
            
         
         
            
               (6)todėl Reglamentas (ES) Nr. 1370/2013 turėtų būti atitinkamai iš dalies pakeistas;
            
            
               (7)siekiant užtikrinti, kad šiame reglamente nustatyta laikinoji priemonė iš karto padarytų poveikį rinkai ir kad rinkos dalyviai būtų informuoti tinkamu laiku prieš prasidedant kitai intervencijos kampanijai, šis reglamentas turėtų įsigalioti kitą dieną po jo paskelbimo,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) Nr. 1370/2013 3 straipsnio 1 dalyje įterpiama ši ketvirta pastraipa:
            
            
               „Nukrypstant nuo pirmos pastraipos, 2019 m. nugriebto pieno miltelių supirkimo nustatyta kaina kiekybinis apribojimas yra 0 tonų.“
            
            
               2 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
            
               
            
               FINANSINĖ TEISĖS AKTO PASIŪLYMO PAŽYMA
            
            
                     
                        FINANSINĖ PAŽYMA
                     
                  
                  
                     
                        FS/18/CM/pl Ares (2018)3208595
                     
                  
               
                     
                  
                  
                     
                        6.142.2018.1
                     
                     
                        agri.ddg3.g.3(2018)3370117
                     
                  
               
                     
                  
                  
                     
                        DATA: 2018 06 01
                     
                     
                  
               
                     
                        1.
                     
                  
                  
                     
                        BIUDŽETO IŠLAIDŲ KATEGORIJA
                     
                     
                        Žr. toliau pateiktas biudžeto prognozes
                     
                     
                     
                     
                        05 02 12 02 (Nugriebto pieno miltelių saugojimo priemonės)
                     
                     
                  
                  
                     
                        ASIGNAVIMAI
                     
                     
                     
                     
                     
                        2018 m. biudžetas – 12 mln. EUR 
                     
                     
                        2019 m. biudžeto projektas – 9 mln. EUR
                     
                  
               
                     
                        2.
                     
                  
                  
                     
                        PAVADINIMAS
                     
                     
                     
                        TARYBOS REGLAMENTAS, kuriuo dėl taikytino nugriebto pieno miltelių supirkimo kiekybinio apribojimo iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės
                     
                  
               
                     
                        3.
                     
                  
                  
                     
                        TEISINIS PAGRINDAS
                     
                     
                     
                        Sutarties dėl Europos Sąjungos veikimo 43 straipsnio 3 dalis.
                     
                  
               
                     
                        4.
                     
                  
                  
                     
                        TIKSLAI
                     
                     
                        Išvengti, kad nugriebto pieno milteliai būtų superkami nustatyta kaina, kai dėl aukštos kitų pieno produktų kainos nereikėtų siekti apsaugos priemonių tikslo. Nugriebto pieno milteliams taikoma valstybės intervencija turėtų būti vykdoma konkurso tvarka.
                     
                  
               
                     
                        5.
                     
                  
                  
                     
                        FINANSINIS POVEIKIS
                     
                  
                  
                     
                        FINANSINIAI METAI
                     
                     
                        2018 m.
                        
                           (mln. EUR)
                     
                  
                  
                     
                        FINANSINIAI METAI
                     
                     
                        2019 m.
                     
                     
                        (mln. EUR)
                     
                  
                  
                     
                        FINANSINIAI METAI
                     
                     
                        2020 m.
                     
                     
                        (mln. EUR)
                     
                  
               
                     
                        5.0.
                     
                  
                  
                     
                        IŠLAIDOS
                     
                     
                        –
                              ES BIUDŽETO
                           (GRĄŽINAMOSIOS IŠMOKOS IR (ARBA) INTERVENCIJOS)
                     
                     
                        –
                              NACIONALINIŲ INSTITUCIJŲ
                     
                     
                        –
                              KITA
                     
                  
                  
                     
                     
                        –
                     
                  
                  
                     
                     
                        p. m.
                     
                  
                  
                     
                     
                        p. m.
                     
                  
               
                     
                        5.2.
                     
                  
                  
                     
                        APSKAIČIAVIMO METODAS
                     
                     
                        Žr. pastabas
                     
                  
               
                     
                        6.0.
                     
                  
                  
                     
                        AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ?
                     
                  
                  
                     
                        Netaikoma.
                     
                  
               
                     
                        6.1.
                     
                  
                  
                     
                        AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ?
                     
                  
                  
                     
                          Ne
                     
                  
               
                     
                        6.2.
                     
                  
                  
                     
                        AR REIKĖS PAPILDOMO BIUDŽETO?
                     
                  
                  
                     
                        Ne
                     
                  
               
                     
                        6.3.
                     
                  
                  
                     
                        AR ASIGNAVIMUS REIKĖS ĮTRAUKTI Į BŪSIMUS BIUDŽETUS?
                     
                  
                  
                     
                        Žr. pastabas
                     
                  
               
                     
                        PASTABOS.
                     
                     
                     
                        Finansinis poveikis priklauso nuo nugriebto pieno miltelių kiekių ir (arba) kainų, kurie bus pasiūlyti ir patvirtinti 2019 m. kovo–rugsėjo mėn. 2019 m. biudžeto projekte naujų intervencinių nugriebto pieno miltelių kiekių nenumatyta.
                     
                  
               
         
         
            
                  
                     (1)
                  
                        2013 m. gruodžio 16 d. Tarybos reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (OL L 346, 2013 12 20, p. 12).
               
               
                  
                     (2)
                  
                        2018 m. sausio 29 d. Tarybos reglamentas (ES) 2018/147, kuriuo dėl nugriebto pieno miltelių supirkimo kiekybinio apribojimo iš dalies keičiamas Reglamentas (ES) Nr. 1370/2013 (OL L 26, 2018 1 31, p. 6).